Source: https://www.slov-lex.sk/static/SK/ZZ/1998/143/20040401.html
Timestamp: 2019-12-08 07:50:34+00:00
Document Index: 179610

Matched Legal Cases: ['§ 23', '§ 37', '§ 39', '§ 32', '§ 37', '§ 10', '§ 45', '§ 32', '§ 33', '§ 4', '§ 10', '§ 18', '§ 19', '§ 32', '§ 32', '§ 35', '§ 27', '§ 27', '§ 32', '§ 33', 'Čl. 102', '§ 760', '§ 610', '§ 4', '§ 33', '§ 35']

Tento zákon upravuje v oblasti civilného letectva vykonávanie letov civilných lietadiel vo vzdušnom priestore Slovenskej republiky, spôsobilosť a oprávnenia členov leteckého personálu, spôsobilosť lietadiel a iných výrobkov leteckej techniky, vedenie registra lietadiel, zriaďovanie a prevádzkovanie letísk a leteckých pozemných zariadení, vykonávanie leteckej dopravy, leteckých prác a iného podnikania v civilnom letectve, ochranu civilného letectva, pôsobnosť orgánov štátnej správy a ukladanie sankcií.
výrobkami leteckej techniky lietadlá a ich súčasti, ako aj iné technické zariadenia a programové prostriedky, ktoré majú alebo môžu mať vplyv na bezpečnosť leteckej prevádzky,
leteckým dopravcom právnická osoba alebo fyzická osoba vykonávajúca za odplatu1) leteckú prepravu cestujúcich, batožiny, pošty alebo nákladu a je držiteľom osvedčenia leteckého prevádzkovateľa a licencie na vykonávanie leteckej dopravy,
leteckým pozemným zariadením iné stavby a zariadenia ako letiská vrátane súvisiacich obslužných komunikácií a inžinierskych sietí, ktoré slúžia na zabezpečenie leteckej prevádzky,
verejným letiskom letisko, ktoré je v medziach svojej technickej a prevádzkovej spôsobilosti prístupné všetkým civilným lietadlám oprávneným vykonávať lety vo vzdušnom priestore Slovenskej republiky,
športovým lietaním činnosť vykonávaná na účely športu, rekreácie a vzdelávania, ktorá sa nevykonáva za odplatu.1)
Spoločné využívanie vzdušného priestoru civilným a vojenským letectvom
Za vytvorenie systému spolupráce civilných a vojenských zložiek pri využívaní vzdušného priestoru, organizovaní a zabezpečovaní letových prevádzkových služieb, ako aj za ich súlad s medzinárodnými zmluvami zodpovedá Ministerstvo dopravy, pôšt a telekomunikácií Slovenskej republiky (ďalej len „ministerstvo“). Ministerstvo je povinné spolupracovať s Ministerstvom obrany Slovenskej republiky (ďalej len „ministerstvo obrany“) pri zabezpečovaní nedotknuteľnosti vzdušného priestoru.
Koordináciu civilných a vojenských zložiek pri plnení úloh podľa tohto zákona vykonáva letecký úrad, ktorého súčasťou sú aj príslušníci vojenského letectva určení ministerstvom obrany.
Lietadlo, ktoré sa pohybuje vo vzdušnom priestore v rozpore s týmto zákonom alebo medzinárodnou zmluvou, musí podľa pokynov zmeniť dráhu letu alebo pristáť na určenom letisku. Pokyny sa musia vydať tak, aby sa neohrozila bezpečnosť lietadla.
Rozdelenie vzdušného priestoru a pravidlá lietania ustanoví všeobecne záväzný právny predpis, ktorý vydá ministerstvo po dohode s ministerstvom obrany.
Vykonávanie letov v určenej časti vzdušného priestoru sa môže z obranných a bezpečnostných dôvodov alebo z iného verejného záujmu dočasne alebo trvalo zakázať alebo obmedziť. Zákaz alebo obmedzenie vykonávania letov vyhlási ministerstvo po dohode s ministerstvom obrany.
Ak zákaz alebo obmedzenie vykonávania letov v určenej časti vzdušného priestoru nepresahuje tri mesiace, vyhlási to letecký úrad so súhlasom ministerstva obrany.
Počas výnimočného stavu2) a brannej pohotovosti štátu môže vláda s okamžitou platnosťou zakázať vykonávanie letov civilných lietadiel vo vzdušnom priestore.
Letové prevádzkové služby vykonáva právnická osoba poverená ministerstvom. Poskytovaním letových prevádzkových služieb potrebných pri používaní letísk môže ministerstvo poveriť aj fyzickú osobu. Ministerstvo v poverení určí rozsah a podmienky na vykonávanie letových prevádzkových služieb.
Využívanie kmitočtového spektra leteckých telekomunikačných služieb v súlade s osobitným zákonom3) riadi ministerstvo. Kmitočty a kmitočtové pásma leteckých telekomunikačných služieb prideľuje letecký úrad.
Za vytvorenie systému spolupráce civilných, vojenských a bezpečnostných orgánov pri pátraní po lietadlách a záchrane ľudských životov zodpovedá ministerstvo. Ministerstvo obrany a Ministerstvo vnútra Slovenskej republiky (ďalej len „ministerstvo vnútra“) poskytujú na tento účel potrebnú súčinnosť. Koordináciou súčinnosti môže ministerstvo poveriť právnickú osobu alebo fyzickú osobu. Ministerstvo v poverení určí podmienky na jej vykonávanie.
Členovia leteckého personálu musia byť na výkon svojej činnosti odborne a zdravotne spôsobilí. Svoju činnosť vykonávajú na základe preukazu odbornej spôsobilosti, ktorý vydáva letecký úrad. Pre letecký personál lietajúcich športových zariadení môže vydávať preukazy odbornej spôsobilosti aj právnická osoba alebo fyzická osoba poverená leteckým úradom. Letecký úrad v poverení určí podmienky na vykonávanie tejto činnosti.
Právnická osoba, ktorá zabezpečuje výcvik leteckého personálu, alebo fyzická osoba, ktorá vykonáva výcvik leteckého personálu, musí byť držiteľom osvedčenia leteckej školy. Osvedčenie leteckej školy vydáva letecký úrad.
Prevádzkovateľ lietadla môže pre vlastnú potrebu vykonávať výcvik leteckého personálu na základe povolenia leteckého úradu.
Podrobnosti o vydaní osvedčenia leteckej školy a povoľovaní výcviku leteckého personálu pre vlastnú potrebu prevádzkovateľa lietadla ustanoví všeobecne záväzný právny predpis, ktorý vydá ministerstvo.
Register lietadiel vrátane zbierky listín je prístupný osobám, ktoré preukážu právny záujem.
Zápis do registra lietadiel alebo výmaz z registra lietadiel sa vykoná na základe žiadosti vlastníka alebo prevádzkovateľa lietadla.
zariadenia, ktoré môžu rušiť funkciu leteckých palubných prístrojov a leteckých pozemných zariadení, najmä zariadenia priemyselných podnikov, vedenia veľmi vysokého napätia 110 kV a viac, energetické zariadenia a vysielacie stanice.
Prevádzkovateľ letiska zodpovedá za bezpečnosť leteckej prevádzky na letisku. Na tento účel koordinuje činnosť všetkých právnických osôb a fyzických osôb zúčastnených na prevádzkovaní a používaní letiska.
V záujme plynulosti leteckej prevádzky alebo na základe iného verejného záujmu môže ministerstvo rozhodnúť o zavedení koordinácie prideľovania časových intervalov na použitie letiska a ako koordinátora na výkon koordinačnej činnosti prípadne určiť aj inú právnickú osobu alebo fyzickú osobu, ako je prevádzkovateľ letiska.
Odplaty za používanie verejných letísk a letových prevádzkových služieb
Právnické osoby a fyzické osoby, ktoré prevádzkujú verejné letiská alebo poskytujú letové prevádzkové služby, sú za používanie letiska alebo poskytnuté letové prevádzkové služby oprávnené žiadať odplaty.1) Vyberanie odplát pri medzinárodných letoch sa riadi pravidlami ustanovenými ministerstvom v súlade s medzinárodnými zmluvami.
Ministerstvo je oprávnené pri medzinárodných letoch kontrolovať dodržiavanie pravidiel na určovanie výšky a vyberanie odplát. Na ten účel je ministerstvo oprávnené požadovať od právnických osôb a fyzických osôb, ktoré prevádzkujú verejné letiská alebo poskytujú letové prevádzkové služby, potrebné údaje.
Za vytvorenie systému opatrení na ochranu civilného letectva pred činmi protiprávneho zasahovania a ich súlad s medzinárodnými zmluvami zodpovedá ministerstvo. Na tento účel ministerstvo zriadi po dohode s ministerstvom vnútra, ministerstvom obrany, ministerstvom financií a Ministerstvom zahraničných vecí Slovenskej republiky (ďalej len „ministerstvo zahraničných vecí“) stálu komisiu. Komisia koordinuje postupy a činnosť všetkých zložiek zúčastnených na ochrane civilného letectva pred činmi protiprávneho zasahovania.
Prevádzkovatelia lietadiel, prevádzkovatelia letísk a leteckých pozemných zariadení sú povinní zabezpečiť ochranu cestujúcich, batožiny, nákladu, lietadiel a ich posádok, letísk a leteckých pozemných zariadení pred činmi protiprávneho zasahovania.
Tuzemskí držitelia osvedčenia leteckého prevádzkovateľa, prevádzkovatelia verejných letísk a leteckých pozemných zariadení sú povinní vypracovať bezpečnostné programy na ochranu civilného letectva pred činmi protiprávneho zasahovania. Bezpečnostné programy a ich zmeny schvaľuje letecký úrad.
Podrobnosti o opatreniach na ochranu civilného letectva pred činmi protiprávneho zasahovania ustanoví všeobecne záväzný právny predpis, ktorý vydá ministerstvo po dohode s ministerstvom vnútra.
Verejný poriadok a bezpečnosť na letiskách
Za verejný poriadok a bezpečnosť na verejnom letisku zodpovedá jeho prevádzkovateľ. Pri zaisťovaní verejného poriadku a bezpečnosti spolupracuje prevádzkovateľ letiska najmä s útvarmi Policajného zboru a s obcami.
Každá osoba zdržujúca sa na verejnom letisku je povinná riadiť sa pokynmi prevádzkovateľa letiska alebo ním poverenej osoby pri zaisťovaní verejného poriadku a bezpečnosti.
Pri zaisťovaní verejného poriadku a bezpečnosti sú prevádzkovateľ letiska alebo osoby ním poverené oprávnení
požadovať na mieste vysvetlenie o skutočnostiach týkajúcich sa narušenia alebo ohrozenia bezpečnosti leteckej prevádzky, verejného poriadku alebo bezpečnosti života a zdravia osôb, ako aj majetku,
zisťovať totožnosť osoby, ktorá narušuje alebo ohrozuje bezpečnosť leteckej prevádzky, verejný poriadok alebo bezpečnosť života a zdravia osôb, ako aj majetku,
Spôsob zaistenia verejného poriadku a bezpečnosti na verejných letiskách schvaľuje letecký úrad po dohode s útvarmi Policajného zboru a v prípade civilnej leteckej prevádzky na vojenskom letisku aj s orgánmi ministerstva obrany.
Podrobnosti o opatreniach na zachovanie verejného poriadku a bezpečnosti na letiskách ustanoví všeobecne záväzný právny predpis, ktorý vydá ministerstvo po dohode s ministerstvom vnútra.
ak ide o právnickú osobu, že má sídlo a miesto zápisu do obchodného registra v Slovenskej republike a že prevažná časť majetkových práv je vo vlastníctve fyzických osôb, ktoré majú štátne občianstvo Slovenskej republiky, alebo právnických osôb so sídlom v Slovenskej republike, ktorých prevažná časť majetkových práv je vo vlastníctve fyzických osôb, ktoré majú štátne občianstvo Slovenskej republiky; ak ide o fyzickú osobu, musí preukázať, že má štátne občianstvo Slovenskej republiky a trvalý pobyt v Slovenskej republike, že
hlavným predmetom podnikania je letecká doprava, prípadne spolu s iným obchodným využívaním lietadiel alebo ich údržbou a opravami,
Finančná spôsobilosť sa preukazuje
predložením plánu obchodnej činnosti na obdobie najmenej dvoch rokov. Plán činnosti musí obsahovať všetky obchodné a finančné informácie a údaje o predpokladanej prevádzke, o ktorých možno odôvodnene predpokladať, že budú stačiť na posúdenie veci, a
dokladom, že žiadateľ má dostatočné finančné zdroje na to, aby bez ohľadu na príjmy mohol kryť počas najmenej troch mesiacov všetky náklady predpokladanej prevádzky a dostatočné finančné zdroje, aby svoje existujúce alebo očakávané záväzky založené na reálnych predpokladoch mohol kedykoľvek plniť počas 12 mesiacov u leteckých dopravcov žiadajúcich o predĺženie udelenej licencie alebo počas 24 mesiacov od začatia prevádzky u žiadateľov o licenciu leteckého dopravcu;
kedykoľvek čistým kapitálom vo výške 80 000 ECU u leteckého dopravcu, ktorý používa vo svojej prevádzke výhradne lietadlo s maximálnou vzletovou hmotnosťou menšou ako 10 ton alebo s kapacitou do 20 miest a nevykonáva pravidelnú dopravu a jeho ročný obrat neprevyšuje 3 000 000 ECU. Ministerstvo však môže od takého dopravcu požadovať preukázanie údajov podľa písmen a) a b).
Podrobnosti o druhoch leteckej dopravnej činnosti, kategorizácii lietadiel, udeľovaní licencií, náležitostiach žiadosti o ich vydanie, spôsobe preukazovania spôsobilosti ustanoví všeobecne záväzný právny predpis, ktorý vydá ministerstvo.
predkladať ministerstvu v závislosti od druhu vykonávanej leteckej dopravy na schválenie prepravné podmienky, tarify pre pravidelnú medzinárodnú leteckú dopravu a v prípade pravidelnej leteckej dopravy letové poriadky,
Ak v pravidelnej leteckej doprave letecký dopravca nemôže vykonať potvrdenú prepravu z dôvodu nedostatku miesta v lietadle, musí pre cestujúceho po dohode s ním zabezpečiť iné vhodné spojenie a poskytnúť mu primerané odškodnenie.
Letecký dopravca môže na vykonávanie svojej leteckej dopravnej činnosti používať lietadlo a posádku iného leteckého dopravcu alebo poskytnúť lietadlo a posádku lietadla inému leteckému dopravcovi na vykonávanie leteckej dopravy len na základe predchádzajúceho súhlasu ministerstva.
Letecký dopravca vykonávajúci pravidelnú leteckú dopravu môže používať spoločné letové kódy s iným leteckým dopravcom len na základe predchádzajúceho súhlasu ministerstva.
Podrobnosti o obsahu, schvaľovaní a vydávaní letových poriadkov, prepravných podmienok, leteckého prepravného poriadku, o schvaľovaní taríf pre medzinárodnú leteckú dopravu, o zastavení alebo prerušení pravidelnej leteckej dopravy, o povoľovaní niektorých foriem obchodnej a prevádzkovej spolupráce leteckých dopravcov, o opatreniach na odstraňovanie prekážok pri leteckej preprave zdravotne postihnutých osôb, o vzniku a vykonávaní zmluvy o preprave osôb a vecí ustanoví všeobecne záväzný právny predpis, ktorý vydá ministerstvo.
vo vnútroštátnej leteckej doprave osobitný zákon,10)
Letecký dopravca pri preprave poštových zásielok zodpovedá pošte za škodu v takom rozsahu, v akom pošta zodpovedá užívateľom poštových služieb.
Vykonávanie leteckých prác je koncesovaná živnosť podľa osobitného predpisu.4)
vývoj, výroba, vykonávanie modifikácií, skúšanie, opravy a údržba výrobkov leteckej techniky (§ 23),
predaj leteckých prepravných služieb,
poskytovanie služieb na vybavenie cestujúcich a nákladu a pozemnú obsluhu lietadiel.
predaj leteckých prepravných služieb držiteľom licencie alebo povolenia na vykonávanie leteckej dopravy (§ 37 ods. 9 a § 39 ods. 1, 2 a 3),
poskytovanie služieb na vybavenie cestujúcich a nákladu a pozemnú obsluhu lietadiel držiteľom povolenia na prevádzkovanie letiska (§ 32 ods. 7) a držiteľom licencie na vykonávanie leteckej dopravy (§ 37 ods. 9).
Iné podnikanie v civilnom letectve podľa odseku 1 písm. b) možno vykonávať len na základe povolenia ministerstva; iné podnikanie podľa odseku 1 písm. c) možno vykonávať len na základe povolenia leteckého úradu. Ministerstvo a letecký úrad v povolení určia rozsah a podmienky iného podnikania.
Zásady používania počítačových rezervačných systémov pri predaji leteckých prepravných služieb ustanoví všeobecne záväzný právny predpis, ktorý vydá ministerstvo.
ŠTÁTNA SPRÁVA V CIVILNOM LETECTVE
riadi a kontroluje výkon štátnej správy vo veciach civilného letectva,
riadi využívanie kmitočtového spektra leteckých telekomunikačných služieb (§ 10 ods. 2),
predaj leteckých prepravných služieb (§ 45 ods. 3),
rozhoduje o zavedení koordinácie prideľovania časových intervalov na použitie letísk a určuje koordinátora na výkon koordinačnej činnosti (§ 32 ods. 6),
vykonáva kontrolu dodržiavania pravidiel na určovanie výšky a vyberanie odplát1) za použitie verejných letísk a letových prevádzkových služieb pri medzinárodných letoch (§ 33 ods. 3),
koordináciu civilných a vojenských zložiek (§ 4 ods. 2),
prideľuje kmitočty a kmitočtové pásma leteckých telekomunikačných služieb (§ 10 ods. 2),
zabezpečuje činnosť odbornej komisie na vyšetrovanie príčin leteckých nehôd a incidentov (§ 18 ods. 5),
vydáva a uznáva za platné preukazy odbornej spôsobilosti členov leteckého personálu (§ 19 ods. 3 a 9),
vykonáva letové overovanie leteckých pozemných zariadení,
určuje podmienky na použitie iných plôch okrem letiska určených na dočasné alebo príležitostné vzlety a pristátia lietadiel (§ 32 ods. 9), alebo na vzlety a pristátia lietajúcich športových zariadení (§ 32 ods. 9),
spôsob zaistenia verejného poriadku a bezpečnosti na verejných letiskách (§ 35 ods. 5),
pripravuje návrhy všeobecne záväzných právnych predpisov.
Letecký úrad sleduje a vyhodnocuje úroveň kvality a bezpečnosť poskytovania letových prevádzkových služieb a ostatných služieb zabezpečujúcich leteckú prevádzku, určuje požiadavky na ich výkon, schvaľuje súvisiacu dokumentáciu a ukladá opatrenia na odstránenie zistených nedostatkov.
Štátny odborný dozor v civilnom letectve vykonáva letecký úrad.
Pri vykonávaní štátneho odborného dozoru sa overuje a kontroluje spôsobilosť civilných lietadiel a iných výrobkov leteckej techniky, letísk a leteckých pozemných zariadení, činnosť členov leteckého personálu, činnosť prevádzkovateľov lietadiel, činnosť právnických osôb a fyzických osôb oprávnených na prevádzkovanie letísk alebo leteckých pozemných zariadení, oprávnených na vykonávanie leteckých prác a iné podnikanie v civilnom letectve, poverených vykonávaním letových prevádzkových služieb, činnosť právnických osôb poverených poskytovaním leteckej informačnej služby, oprávnených na poskytovanie leteckých telekomunikačných služieb a spojových služieb pre leteckú meteorológiu, oprávnených na vykonávanie leteckej meteorologickej služby a poverených koordináciou pátrania a záchrany z hľadiska plnenia ich povinností súvisiacich s bezpečnosťou leteckej prevádzky ustanovených týmto zákonom a všeobecne záväznými právnymi predpismi vydanými na jeho základe alebo štandardami alebo odporúčaniami medzinárodných organizácií v oblasti civilného letectva, ktoré Slovenská republika prijala.
Zamestnanci leteckého úradu (ďalej len „zamestnanci“) poverení výkonom štátneho odborného dozoru sú oprávnení vykonávať počas letu kontrolu činnosti posádky a technického vybavenia civilných lietadiel zapísaných v registri lietadiel, ako aj celkového zabezpečenia leteckej prevádzky. Ak existujú odôvodnené pochybnosti o bezpečnosti letu, zamestnanci poverení výkonom štátneho odborného dozoru môžu let zakázať.
Prevádzkovatelia lietadiel, prevádzkovatelia letísk a leteckých pozemných zariadení, držitelia povolenia na vykonávanie leteckých prác a iné podnikanie v civilnom letectve, členovia leteckého personálu, ako aj ostatné osoby činné v civilnom letectve sú povinní poskytnúť zamestnancom povereným výkonom štátneho odborného dozoru požadovanú dokumentáciu, podklady, informácie a vysvetlenia a umožniť im vstup na palubu lietadla a do priestorov súvisiacich s predmetom ich činnosti.
Držitelia licencií a povolení na vykonávanie leteckej dopravy, prevádzkovatelia lietadiel, prevádzkovatelia letísk, právnické osoby a fyzické osoby oprávnené na vykonávanie leteckých prác a iné podnikanie v civilnom letectve, ako aj osoby poskytujúce letové prevádzkové služby sú povinní predkladať ministerstvu a leteckému úradu štatistické a iné údaje týkajúce sa ich činnosti alebo účasti v civilnom letectve.
Ministerstvo môže právnickej osobe alebo fyzickej osobe oprávnenej na podnikanie uložiť pokutu do 1 000 000 Sk, ak
predáva letecké prepravné služby bez povolenia alebo v rozpore s podmienkami určenými v povolení.
poruší pravidlá na určovanie výšky a vyberanie odplát za používanie verejných letísk a letových prevádzkových služieb.
vykonáva letecké práce alebo iné podnikanie v civilnom letectve s výnimkou činností podľa odseku 1 písm. c) a odseku 3 písm. c) bez povolenia alebo v rozpore s podmienkami určenými v povolení,
poruší ako člen leteckého personálu v leteckej prevádzke iným spôsobom ustanovenia tohto zákona alebo všeobecne záväzného právneho predpisu vydaného na jeho základe alebo na základe medzinárodných štandardov alebo odporúčaní medzinárodných organizácií v oblasti civilného letectva, ktoré Slovenská republika prijala.
Za priestupok podľa odseku 1 môže letecký úrad uložiť pokutu do 10 000 Sk.
Ministerstvo môže dočasne alebo trvalo odňať licenciu alebo povolenie na vykonávanie leteckej dopravy aj v prípade, ak držiteľ licencie alebo povolenia opakovane neplní záväzky zo zmluvy o preprave a záväzky vyplývajúce z používania letísk a letových prevádzkových služieb.
Ak má štát kontrolu15) v letiskovej spoločnosti,16) ministerstvo vykonáva pôsobnosť podľa § 27 ods. 1, § 27 ods. 3, § 32 ods. 6 a § 33 ods. 3 po dohode s Protimonopolným úradom Slovenskej republiky.
Čl. 102 písm. l) Ústavy Slovenskej republiky.
§ 760 až 773 Občianskeho zákonníka.§ 610 až 629 Obchodného zákonníka.
§ 4 Spoločné využívanie vzdušného priestoru civilným a vojenským letectvom
§ 33 Odplaty za používanie verejných letísk a letových prevádzkových služieb
§ 35 Verejný poriadok a bezpečnosť na letiskách
DESIATA ČASŤ ŠTÁTNA SPRÁVA V CIVILNOM LETECTVE